****

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**JEDINSTVENI UPRAVNI ODJEL**

Trpanj, --. rujna 2021.

 OPĆINSKOM VIJEĆU

 -vijećnicima-

**PREDMET:** Obrazloženje uz prijedlog Odluke o prestanku važenja Odluke o privremenim

 koeficijentima za obračun plaće službenika i namještenika u Jedinstvenom

 upravnom odjelu Općine Trpanj

**PREDLAGATELJ:** Općinski načelnik

**IZVJESTITELJ:** Jedinstveni upravni odjel, pročelnica

**O b r a z l o ž e n j e**

Plaće službenika i namještenika regulirane su Zakonom o plaćama u lokalnoj i područnoj (regionalnoj) samoupravi (Narodne novine 28/10), Uredbom o klasifikaciji radnih mjesta u lokalnoj područnoj (regionalnoj) samoupravi (Narodne novine j 74/10 i **125/14)** te drugim Odlukama i podzakonskim aktima.

Plaću službenika i namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Plaće službenika i namještenika u Jedinstvenom upravnom odjelu (dalje:JUO) usuglašavane su s stanjem izazvanim proglašenjem pandemoje COVID-19, koje je rezultiralo sveopćom pa tako i financijskom nezvijesnošću. Upravo stoga Općinsko vijeće je Odlukom donesenom u travnju 2020.g. (Službeni glasnik Dubrovačko-neretvanske županije 7/20), opreza radi privremeno umanjilo koeficijent za obračun plaće službenika u JUO za 20%, s primjenom na plaće ožujka 2020.g.

Kako se proračunsko stanje poboljšavalo, Vijeće je u studenom 2020.g. donijelo Odluku (Službeni glasnik Dubrovačko-neretvanske županije 7/20), kojom je umjesto za 20% umanjilo koeficijent za obračun plaće službenika u JUO za 10% , koja Odluka je na snazi do danas.

Stanje u svezi s pandemijom se konstantno mijenjalo u svakom smislu, pa tako i u financijskom. Život u pandemijskim uvjetima postao je „novo normalno“, a financijska slika Općine se poboljšavala i tako je danas dovedena u stabilno stanje kakvo je bilo i prije pandemije, nedvojbeno naporima i zaslugama službenika JUO, čime su se stekli uvjeti za vraćanje plaća službenika, odnosno koeficijenta za obračun plaća, u prijašnje stanje, odnosno na stanje kakvo je bilo prije pandemije, a što je upravo i predloženo ovom Odlukom o prestanku važenja Odluke o privremenim koeficijentima za obračun plaće službenika i namještenika u JUO Općine Trpanj.

Naglašavamo, predloženom Odlukom koeficijent za obračun plaća **ne radi se o povećanju nego o vraćanju koeficijenata za obračun plaća koji je bio u primjeni do proglašenja pandemije, odnosno do veljače 2020.g**. – Odluka o koeficijentima za obračun plaće službenika i namještenika u JUO (Službeni glasnik Dubrovačko-neretvanske županije 1/20), s jednom iznimkom koja se odnosi na prijedlog za povećanjem koeficijenta višeg referenta za upravno-pravne i komunalne poslovesa dosadašnjih 1,14 na 1,17, kako slijedi:

|  |  |  |  |
| --- | --- | --- | --- |
| **RADNA MJESTA**  | **I KATEGORIJE** |  |  |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Glavni rukovoditelj | Pročelnik Jedinstvenog upravnog odjela | 1. | 1.80 |
| **RADNA MJESTA**  | **III KATEGORIJE** |  |  |
| Viši referent  | Viši referent za adminisrativne i knjigovodstvene poslove-tajnik načelnika | 9. | 1.14 |
|  | Viši referent za upravno-pravne i komunalne poslove  | 9. | 1,14**1.17** |
|  | Viši referent za proračun i financije  | 9. | 1.14 |
| Referent | Komunalno-prometni redar  | 11. | 1.12 |
| **RADNA MJESTA**  | **IV KATEGORIJE**  |  |  |
| Namještenici II potkategorije | Spremač-2.razina | 13 | 0.70 |

Usporedbe radi, s ostalim Pelješkim općinama neke nisu niti smanjivale plaće zbog pandemije (Ston i Janjina) dok su u Orebiću, plaće bile umanjene za 10% , da bi već par mjeseci isto umanjenje bilo ukunuto i plaće vraćene na one prije pandemije .

 Pročelnica

 Nada Ivanković